
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 145
                                                                 din 30 iulie 2015
        privind avizarea unor schimburi de locuinţe, aflate în administrarea 
S.C. Apă Termic Transport S.A.


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16066/10.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare, cu precădere cele ale art. 72, care stipulează că “dispoziţiile prezentei legi privind închirierea locuinţelor se completează cu dispoziţiile Codului civil privind contractul de locaţiune”;


Având în vedere prevederile art. 1763, art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare; 

Având în vedere solicitarea, înregistrată la Municipiul Sighişoara sub nr. 13622/11.06.2015, formulată de cei doi chiriaşi, Birişu Liviu şi Radu Daniela, din locuinţele închiriate, situate în Municipiul Sighişoara, str. Rozelor nr. 15, ap. 2, respectiv str. Rozelor nr. 15, ap. 13, prin care îşi exprimă dorinţa de a face între ei schimbul de locuinţe, aflate în administrarea S.C. Apă Termic Transport S.A., precum şi acordul acestei societăţi cu privire la realizarea schimbului de locuinţe;


Având în vedere solicitarea, înregistrată la Municipiul Sighişoara sub nr. 12787/03.06.2015, formulată de cei doi chiriaşi, Matei Liviu Aurel şi Curji Irina, din locuinţele închiriate, situate în Municipiul Sighişoara, str. Miron Neagu nr. 4, ap. 1, respectiv str. Miron Neagu nr. 4, ap. 4, prin care îşi exprimă dorinţa de a face între ei schimbul de locuinţe, aflate în administrarea S.C. Apă Termic Transport S.A., precum şi acordul acestei societăţi cu privire la realizarea schimbului de locuinţe;



Având în vedere procesul - verbal al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din data de 18.06.2015, înregistrat cu nr. 14257/18.06.2015, prin care se aprobă schimbul de locuinţă între chiriaşii, Birişu Liviu şi Radu Daniela, din locuinţele închiriate, situate în Municipiul Sighişoara, str. Rozelor nr. 15, ap. 2, respectiv str. Rozelor 15, ap. 13 şi schimbul de locuinţă între chiriaşii, Matei Liviu Aurel şi Curji Irina, din locuinţele închiriate, situate în Municipiul Sighişoara, str. Miron Neagu nr. 4, ap. 1, respectiv str. Miron Neagu nr. 4, ap. 4;

Având în vedere Raportul de specialitate al Direcţiei Administrarea Patrimoniului, înregistrat cu nr. 16065/10.07.2015, cu propunerea de avizare a schimburilor de locuinţe;

Având în vedere avizele favorabile ale tuturor comisiilor pe domenii de specialitate;
În baza art. 36 alin. 2 lit. ,,c”, alin. 5 lit. ,, b” şi alin. 9, art. 45 alin. 3 şi a art. 115 alin. 1 lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:

Art. 1. Se avizează schimbul de locuinţe între chiriaşii, titulari ai contractelor de închiriere de locuinţe, astfel :

- chiriaşul Birişu Daniel, titularul contractului de închiriere nr. 81/24.09.2007, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Rozelor nr. 15, parter, ap. 2, va face schimb cu, 

- chiriaşul Radu Daniela, titularul contractului de închiriere nr. 112/15.11.2004, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Rozelor nr. 15, etaj M, ap. 13.


Art. 2. Se avizează schimbul de locuinţe între chiriaşii, titulari ai contractelor de închiriere de locuinţe, astfel :

- chiriaşul Matei Liviu Aurel, titularul contractului de închiriere nr. 45/03.12.2004, aşa cum a fost modificat şi completat prin actele adiţionale, a locuinţei situate în Municipiul Sighişoara, str. Miron Neagu nr. 4, parter, ap. 1, va face schimb cu, 

- chiriaşul Curji Irina, titularul contractului de închiriere nr. 2/01.02.2008, aşa cum a fost modificat şi completat prin actele adiţionale, a  locuinţei situate în Municipiul Sighişoara, str. Miron Neagu nr. 4, etaj I, ap. 4.

Art. 3. Administratorul S.C. Apă Termic Transport S.A. va încheia noile contracte de închiriere, ca urmare a avizării efectuării schimburilor de locuinţe.

Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C.Apă Termic Transport S.A.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



            Anca Bizo  
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului;
  1 ex. Compartimentul Spaţiu locativ;
  2 ex. S.C. Apă Termic Transport  S.A.

10 ex.
A.B.

